Diari Oficial de la Generalitat Valenciana


Sumari del DOGV 5132, del 10-11-2005 (2005/12419)

RESOLUCIÓ de 20 d'octubre de 2005, del director general de Farmàcia i Productes Sanitaris, per la qual declara la caducitat de l'autorització d'obertura d'una nova oficina de farmàcia.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   5132

Data del DOGV
:   10-11-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/12642


Organisme emissor
:   Conselleria de Sanitat

Tipus de document
:   Resolució

RESOLUCIÓ de 20 d'octubre de 2005, del director general de Farmàcia i Productes Sanitaris, per la qual declara la caducitat de l'autorització d'obertura d'una nova oficina de farmàcia. [2005/X12324]
  
En l'annex I de la Resolució de 17 de gener de 2005 del director general de Farmàcia i Productes Sanitaris, per la qual publica l'adjudicació de les autoritzacions per a l'obertura de noves oficines de farmàcia, consta que Patrícia González Castellanos és adjudicatària d'una nova oficina de farmàcia al municipi de Sacañet (Castelló).
  
L'article 1 del Decret 187/2001, de 27 de novembre, del Govern Valencià, pel qual regula l'establiment, el trasllat i la transmissió de les oficines de farmàcia, establix que l'adjudicatari d'una autorització per a l'obertura d'una nova oficina de farmàcia ha de designar en el termini improrrogable de tres mesos, comptadors a partir de l'endemà de la notificació, el local per a l'obertura de l'oficina, i que s'entén que si no ho fa renúncia a l'autorització i que, en conseqüència, perd el dret a l'obertura.
  
Este termini es va iniciar en data 04 de febrer de 2005, l'endemà de la publicació en el Diari Oficial de la Generalitat Valenciana de la Resolució de 17 de gener de 2005 del director general de Farmàcia i Productes Sanitaris, esmentada adés, per la qual cosa ha transcorregut en excés el termini per a la designació dels locals, i s'ha d'entendre, d'acord amb el que establix l'article 1 del Decret 187/2001, de 27 de novembre, del Govern Valencià, pel qual regula l'establiment, el trasllat i la transmissió de les oficines de farmàcia, que Patrícia González Castellanos ha renunciat a l'autorització, i ha perdut, en conseqüència, el dret a l'obertura.
  
Per tant, resolc:
  
Primer
  
Revocar l'adjudicació per a l'obertura d'una nova oficina de farmàcia al municipi de Sacañet (Castelló), atorgada a Patrícia González Castellanos, que ha renunciat a l'autorització, i ha perdut, en conseqüència, el dret a l'obertura.
  
Segon
  
Ordenar, d'acord amb el que establix l'article 11 del Decret 149/2001, de 05 d'octubre, del Govern Valencià, pel qual establix el procediment d'autorització de noves oficines de farmàcia, la incorporació de l'autorització al procés d'adjudicació següent que convoque esta direcció general sense que siga necessari un nou còmput d'habitants.
  
Esta resolució s'ha de notificar a la persona interessada i, alhora, s'ha de publicar en el Diari Oficial de la Generalitat Valenciana, amb l'advertiment que no esgota la via administrativa i que s'hi pot interposar un recurs d'alçada davant el secretari autonòmic per a l'Agència Valenciana de la Salut, en el termini d'un mes comptador a partir de l'endemà de la data de notificació.
  
València, 20 d'octubre de 2005.- El director general de Farmàcia i Productes Sanitaris: José Luis Gomis Gavilán.